**José Roberto Gama de Oliveira**, kjent som **Bebeto** (født 16. februar 1964) er en brasiliansk fotballtrener og tidligere fotballspiller. Han var med på laget som vant VM i 1994.

På klubbnivå markerte Bebeto seg først som en fremadstormende ung spiss med Flamengo. Fire sesonger var han klubbens toppscorer. På landslagsnivå fikk han sitt definitive gjennombrudd for Brasil under Copa América i 1989 da han ble turneringens toppscorer med seks mål på syv kamper.

Midtveis i 1989 var han nær en overgang til Bayern München, men overgangen strandet i siste liten. Også overganger til Marseille og Atalanta falt i grus. Etter seks år hos Flamengo forlot han klubben i 1989 for Vasco da Gama. Kort tid etter overgangen til Vasco meldte skadene seg. En skadeforfulgt sesong hos Vasco ble etterfulgt av en nedtur på landslagsnivå. I  VM i 1990 ble Müller foretrukket på topp framfor Bebeto. Trener Sebastião Lazaroni slapp ham ikke til før i det åttitredje minutt av Brasils andre kamp i sluttspillet. To dager senere påførte han seg en skade på trening i kollisjon med reservemålvakt Ze Carlos, som satte ham på sidelinjen resten av turneringen. Under VM hadde agenten Giovanni Branchini tilbudt seg å forhandle fram en overgang til Napoli, men Vasco forhindret overgangen på anmodning fra Bebetos faste agent José Moraes. Også Barcelona skal ha fått et bud avvist omkring samme tid.

Etter VM fortsatte skader å sette kjepper i hjulene for ham både på klubbnivå og landslagsnivå. Bebeto kom seg i god nok form til at landslagstrener Paulo Roberto Falcão inkluderte ham i troppen til Copa América i 1991. Uoverenstemmelser med Falcão førte imidlertid til at Bebeto trakk seg fra troppen og forlot vertslandet Chile seks dager før Brasils åpningskamp i turneringen for å dra hjem igjen til familien i Brasil. Krangler med landslagstrenerne Carlos Alberto Silva i 1988, Lazaroni i 1990, og Falcão i 1991, ga Bebeto et rykte som sutrete. Det var bekymringer for at holdningene hans kom til å ødelegge for karrieren hans. Da Falcão fikk sparken etter at Brasil kom på andreplass i Copa América 1991 etter Argentina, hentet den midlertidige landslagstreneren Ernesto Paul ham tilbake i troppen til vennskapskamp mot Wales. Da Carlos Alberto Parreira tok over på fast basis, ga han Bebeto tillit. Det viste seg å bli en god avgjørelse. I tospann med Romário på topp, var Bebeto sterkt delaktig i Brasils triumf i  VM i 1994.

Bebeto la opp i 2002. Han scoret 39 mål på 75 A-landskamper for Brasil. Han deltok i tre VM-sluttspill. I 1994 var han en av mesterskapets beste spillere, og scoret tre mål for Brasil, som dette året ble verdensmestre. Han gjentok den samme bedriften fire år senere, da Brasil kom på andreplass.

Referanser
----------

1. ↑   www.transfermarkt.com[Hentet fra Wikidata]
2. ↑  Brian Homewood (1. november 1991). «Downhill racer - 'Cry-Baby' Bebeto loses his way». *World Soccer* **(engelsk)**: 38.

Eksterne lenker
---------------

* (de) Bebeto – Munzinger Sportsarchiv Rediger på Wikidata

* (en) Bebeto – Olympedia Rediger på Wikidata

* (en) Bebeto – Sports-Reference (OL-resultater – arkivert) Rediger på Wikidata

* (pt) Bebeto – Brasils olympiske komité Rediger på Wikidata

* (en) Bebeto – FIFA Rediger på Wikidata

* (en) Bebeto – UEFA Rediger på Wikidata

* (jp) Bebeto – J.League Data Rediger på Wikidata

* (fr) Bebeto – LÉquipe Rediger på Wikidata

* (en) Bebeto – Transfermarkt Rediger på Wikidata

* (en) Bebeto – Transfermarkt (manager) Rediger på Wikidata

| * v
* d
* r
Brasils tropp – VM i fotball 1990 |
| --- |
| 
* 1 Taffarel
* 2 Jorginho
* 3 Ricardo Gomes (k)
* 4 Dunga
* 5 Alemão
* 6 Branco
* 7 Bismarck
* 8 Valdo
* 9 Careca
* 10 Silas
* 11 Romário
* 12 Acácio
* 13 Mozer
* 14 Aldair
* 15 Müller
* 16 Bebeto
* 17 Renato Gaúcho
* 18 Mazinho
* 19 Ricardo Rocha
* 20 Tita
* 21 Mauro Galvão
* 22 Zé Carlos
* Landslagstrener: Lazaroni

 | Flagget til Brasil |

| * v
* d
* r
Brasils tropp – VM i fotball 1994 Vinnere (4. tittel) |
| --- |
| 
* 1 Taffarel
* 2 Jorginho
* 3 Rocha
* 4 Ronaldão
* 5 Silva
* 6 Branco
* 7 Bebeto
* 8 Dunga
* 9 Zinho
* 10 Raí
* 11 Romário
* 12 Zetti
* 13 Aldair
* 14 Cafu
* 15 Santos
* 16 Leonardo
* 17 Mazinho
* 18 Sérgio
* 19 Müller
* 20 Ronaldo
* 21 Viola
* 22 Gilmar
* Landslagstrener: Parreira

 | Flagget til Brasil |

| * v
* d
* r
Brasils tropp – VM i fotball 1998 Andreplass |
| --- |
| 
* 1 Taffarel
* 2 Cafu
* 3 Aldair
* 4 Júnior Baiano
* 5 César Sampaio
* 6 Roberto Carlos
* 7 Giovanni
* 8 Dunga (k)
* 9 Ronaldo
* 10 Rivaldo
* 11 Emerson
* 12 Carlos Germano
* 13 Zé Carlos
* 14 Gonçalves
* 15 André Cruz
* 16 Zé Roberto
* 17 Doriva
* 18 Leonardo
* 19 Denílson
* 20 Bebeto
* 21 Edmundo
* 22 Dida
* Landslagstrener: Zagallo

 | Flagget til Brasil |

|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (sport)
 |